Diari Oficial de la Generalitat Valenciana


Sumari del DOGV 4693, del 17-02-2004 (2004/259)

RESOLUCIÓ de 30 de desembre de 2003, del conseller d'Economia, Hisenda i Ocupació, per la qual s'autoritza una minoració de crèdit i la generació del romanent de tresoreria de l'exercici 2002 del SERVEF. Exp. modificació: 31.021/03.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4693

Data del DOGV
:   17-02-2004

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/259


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 30 de desembre de 2003, del conseller d'Economia, Hisenda i Ocupació, per la qual s'autoritza una minoració de crèdit i la generació del romanent de tresoreria de l'exercici 2002 del SERVEF. Exp. modificació: 31.021/03. [2004/X259]
  
La Llei 12/2002, de 27 de desembre, de Pressuposts de la Generalitat Valenciana per a l'exercici 2003, ubica en el capítol IV del programa 322.50 Servici Valencià d'Ocupació i Formació del pressupost de gastos de la Secció 06 Economia, Hisenda i Ocupació, la línia nominativa codificada X4437, denominada Finançament operacions corrents del SERVEF i dotada amb 361.895.325,00 euros.
  
El 14 d'agost de 2003, el DOGV núm. 4.566 va publicar l'Acord del Consell de la Generalitat de 4 de febrer de 2003, pel qual es va autoritzar una minoració de crèdits que afectava diverses seccions pressupostàries. En l'annex II del citat Acord es donava compte d'un ajust pressupostari en la secció 06, per la qual la línia de subvenció codificada X4437 denominada Finançament operacions corrents del SERVEF ha vist reduïda la seua consignació en 601.012,00 euros, cosa que obliga a reduir paral·lelament i pel mateix import el pressupost de gasto corrent del SERVEF, finançat amb la mencionada línia.
  
Per a compensar esta disminució en el pressupost del SERVEF, este organisme proposa la minoració de les dotacions no condicionades de les línies següents: T2847 Foment d'ocupació estable i autoocupació amb entitats públiques i privades per un import de 40.147,00 euros: T2445 Ocupació d'interés social per un import de 50.676,30 euros i T2240 Foment d'ocupació de discapacitats per un import de 222.000,00 euros, totes elles ubicades en el capítol IV del subprograma 322.51 Foment d'ocupació i de la dotació financera (article 19) del capítol I del programa 322, atés que les dates en què ens trobem tots els compromisos de capítol I han sigut ja contrets i no hi ha cap obligació de pagament que impedisca la minoració que es proposa, per import 288.188,70 euros.
  
El respecte a l'equilibri pressupostari s'aconseguix minorant els gastos, però també buscant fonts de finançament alternatives que compensen la minoració en el finançament procedent de la Conselleria.
  
A este respecte es proposa compensar esta minoració de finançament generant en el pressupost d'ingressos del SERVEF l'import del Romanent de Tresoreria No Afectat, per una quantia de 288.188,70 euros, derivat de la liquidació del pressupost de gastos del SERVEF corresponent a l'exercici 2002, ja que este import té el caràcter de finançament propi del SERVEF destinat a finançar el pressupost de gastos, d'acord amb el que disposa l'Orde de 27 de desembre de 2001, de la Conselleria d'Economia, Hisenda i Ocupació, per la qual s'aproven els codis de la Classificació Econòmica dels Pressuposts del Sector Administració General de la Generalitat Valenciana i les seues entitats autònomes amb semblant estructura pressupostària.
  
Esta generació de 288.188,70 euros en el pressupost d'ingressos del SERVEF i la conseqüent generació en el pressupost de gastos suposaria una minoració neta en el pressupost del SERVEF per import de 312.823,30 euros.
  
Vista la proposta de la directora general del SERVEF, l'informe favorable de la Intervenció Delegada i tenint en compte el que disposa l'article 69 del Reial Decret Legislatiu 1.091/1988, de 23 de de setembre, pel qual s'aprova el Text Refós de la Llei General Pressupostària; en l'article 32 i 33 de la Llei d'Hisenda Pública de la Generalitat Valenciana; en els articles 18 i 20 de la Llei 12/2002, de 27 de desembre, de Pressuposts de la Generalitat Valenciana per a l'exercici 2003; en l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, i en els articles 11, 14 i 16 de l'Orde de 28 de febrer de 2003, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per al 2003, resolc:
  
1. Autoritzar l'aplicació del romanent de tresoreria per import de 288.188,70 euros de l'exercici 2002 del SERVEF al seu pressupost per mitjà de la següent generació de crèdit:
  
GENERACIÓ EN EL PRESSUPOST D'INGRESSOS
  
61.73.5079.56063.26047 + 288.188,70
  
GENERACIÓ EN EL PRESSUPOST DE GASTOS
  
67.93.07.9559.56189.3 + 288.188,70
  
2. Autoritzar la minoració del pressupost del SERVEF d'acord amb el següent detall i amb l'annex:
  
DISMINUCIÓ PRESSUPOST INGRESSOS DEL SERVEF
  
15.81.34.9158.65387.11973 € 601.012,00
  
DISMINUCIÓ PRESSUPOST GASTOS DEL SERVEF
  
Subprograma Línia Descripció Cap. Import
  
322.59 € Gastos personal Art. 19 € 288.188,70
  
322.51 T2847 Fom.ocup.estable i autoocup.. IV - 40.147,00
  
322.51 T2445 Ocupació Interés social. IV - 50.676,30
  
322.51 T2240 Foment ocupació discapacitats IV - 222.000,00
  
TOTAL MINORACIONS - 601.012,00